ANC kry skuld vir boer se moord | Die Nuus in Afrikaans - Koerant.co.za
ANC kry skuld vir boer se moord
Gisteroggend, is nog 'n boer op 'n plaas in Limpopo vermoor. Mnr. Jan Wheeler (65) is in die vroeë oggendure op 'n plaas sowat 10 km buite Marble Hall vermoor waar hy as 'n bestuurder gewerk het. Hy is met 'n skerp voorwerp gesteek en verskeie kere geskiet.
Agri SA gee ANC-politici die skuld vir hierdie moord. Dr. Theo de Jager, visepresident van Agri SA, het gister gesê: "Die ANC kan nie vra vir moord op boere en dan omdraai en sê hulle het niks daarmee te doen nie." Die moord kom drie dae nadat mnr. Julius Malema, president van die ANC-jeugliga, tydens 'n studentesaamtrek by die Universiteit van Johannesburg gesing het: "Skiet die Boere, hulle is verkragters."
President Jacob Zuma het Julius Malema, die president van die ANC-jeugliga, verdedig in 'n onderhoud waarin hy gesê het dat Malema "leierskapskwaliteite het en omgee vir die mense." "As ons Malema keer kan jy sê dat apartheid teruggekeer het," het Zuma aan die Mail&Guardian gesê. ""Julius is nie 'n probleem nie. Mense kan nie dieselfde styl hê nie. Daar is nie vir ons 'n krisis nie."
Me. Helen Zille, DA-leier, het gesê pres. Jacob Zuma se weiering om homself van die liedjie "Kill the Boers, they are rapists" te distansieer, suggereer dat hy sy "goedkeuring gee om mede-Suid-Afrikaners dood te maak",